Leesi külanõukogu
Leesi külanõukogu oli külanõukogu Eesti NSV-s aastatel 1945–1954. Leesi külanõukogu moodustati 1945 augustis Harjumaal Kolga vallas. Külanõukogu keskus asus algselt Leesi külas. 1947 oktoobris viidi külanõukogu keskus Leesi külast üle Pudisoo külla. Seoses maakondade ja valdade likvideerimise ning maarajoonide moodustamisega arvati Leesi külanõukogu 1950 septembris Loksa rajooni koosseisu. 1954 juunis Leesi külanõukogu likvideeriti ja selle territoorium liideti Loksa külanõukoguga.